Иҙәк

Иҙәк (Оло Иҙәк) — Рәсәй йылғаһы. Башҡортостан Республикаһының Благовещен һәм Өфө райондары биләмәләрендә аға. Йылға оҙонлоғо 72 км. Һыу бассейны майҙаны — 704 км².

Булат ауылынан көньяҡ-көнсығышта башлана. Убалы, урыны менән йүкә һәм ҡарама үҫкән ерҙәр буйлап көньяҡҡа ҡарай аға. Яңы Надеждин ауылы эргәһендә — быуылған. Артабан көньяҡ-көнсығышҡа борола, Благовещен районының Каменная Поляна һәм Трошкин ауылдары аша ағып үтә, ҙур йүкә-уҫаҡ урманының көнсығыш сите буйлап бара. Ильина Поляна ауылын үткәс яңынан көньяҡҡа борола. Иң түбәнге ағымында көньяҡ-көнсығышҡа  0,4 м/с тиҙлек менән йүнәлә. Йылға Ҡариҙел йылғаһының уң ярына тамағынан 71 км өҫтәрәк  ҡушыла.

Кесе Огрязь тамағынан түбәндәрәк киңлеге 5 метр һәм тәрәнлеге 1 метр; Турышлынан түбәндәрәк — ярашлы рәүештә 38 һәм 0,8 метр.

 Этимологияһы 
Иҙәк йылғаһының атамаһы (Башҡортостанда Дим йылғаһының уң ҡушылдығы һәм Ырымбур өлкәһенең Шарлыҡ районындағы кеүек үк), гидроним, моғайын, башҡорт телендәге уҙәк «уйһыу урын», «тар үҙәк» һүҙҙәренә барып тоташа.

 Ҡушылдыҡтары 
Ҡушылдыҡтары тәртип буйынса тамағынан башына ҡарай һынап бирелгән.

- 25 км: Кесе Иҙәк (һул)

- Казмышла (уң)

- 50 км: Кесе Огрязь (уң)

- 52 км: Огрязь (уң)
- Һалҡын Шишмә (һул)

- Коршинка (һул)

- Петлиха (һул)

- Иҙәк (уң)

 Һыу реестры мәғлүмәттәре 
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Ҡариҙел йылғаһы, Павловка һыуһаҡлағысынан Шаҡша биҫтәһендәге һыу үлсәү постына тиклем. Бәләкәй йылға бассейны — Ағиҙел, йылға бассейны — Кама.

Һыу ресурстарының федераль агентлығы мәғлүмәте буйынса :

- Дәүләт һыу реестрында һыу объектының коды — 10010201212111100024015

- Гидрологик өйрәнеү (ГӨ) буйынса коды — 111102401

- Бассейн коды — 10.01.02.012

- ГӨ буйынса һаны (номеры) — 11

- ГӨ буйынса сығарылыш — 1

 Иҫкәрмәләр 

 Һылтанмалар 
 Рәсәй Федерацияһы тәбиғәт ресурстары һәм экология министрлығы 


Категория:Башҡортостан йылғалары
Категория:Алфавит буйынса йылғалар
Категория:Тарихи Башҡортостан ерҙәре топонимикаһы